XXI 
Prima vero, de qua nunc agamus, excepto maris litore par- 
tibusque ei propioribus, 1500 — 3500 ped. alta est, hic planior ibi 
elivosior, sicca et carroidea. Nihilo minus in convallilíus partis 
altioris, quae Kaus seu Keis vocatur, Stoebe Rhinocerotis, soli 
fertili iris imoque fundo humentis index, crescere incipit, fruges- 
que, aeque ac in omni terra stoebifera, prospere proveniunt. 
Quam partem inter et Koussie amnem abundat Arthratherum bre- 
vifolium Nees, gramen pariter et pecudibus et termitis et Bosch- 
jemannis *) gratissimum praebens nutrimentum. Restiaceae con- 
tra, Proteaceae, Ericinae aliaeque regionum magis australium 
plantae hie terrarum plane desiderantur. 
"Propter infimum Garipum terra valde quidem deprimitur, 
Sed carroidea csse pergit, ita ut arena, qua omnis fere ora occi- 
dentalis obruta est, hic angustissima incipiat, ulteriusque demum 
abhinc in spatium exeat. Quare peculiarem ejus regionem distin- 
guere hic superfluum visum est. Versus Ort, denique montes 
3000 — 4000 ped. alti in mappis geographicis nondum indicati 
surgunt; quos adeo asperos et praecipites esse ferunt, ne nisi 
longis ambagibus a Namaqua Parva ad regiones superiores per- 
veniatur. Initium autem ducere, Drégeus arbitratur, a regione 
ila elatiore Kaus, et trans Garipum in illud se exporrigere mon- 
tium jugum, cujus mentionem in praefatione fecimus. 
Locos singulos, plantarum ibi lectarum causa memoratu 
dignos, etsi plerique eorum in optimis mappis vel omissi vel ne- 
Bligentius dispositi sint, hic tamen enumerare nimis longum foret. 
ld tantum moneamus, villam Zilverfontein, haud raro plantis ad- 
scriptam, in mappa Smithiana perperam intra coloniae fines, haud 
Procul a missionis evangelicae sede Leliefontein collocatam. esse; 
revera autem in altero amnis latere extra coloniae fines, septen- 
decim circiter minutarum, ut dicunt, geographicarum intervallo 
ad S. facto, jacere. 
——— 
*) Non aliud est pabulum, quo celerius armeuta pinguescant. 
Termitae spiculas maturas colligunt, quibus spoliantur a Boschje- 
mannis. 
